02014R0926 — SL — 06.03.2022 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) št. 926/2014 z dne 27. avgusta 2014 o določitvi izvedbenih tehničnih standardov v zvezi s standardnimi obrazci, predlogami in postopki za uradna obvestila o uveljavljanju svobode ustanavljanja in svobode opravljanja storitev v skladu z Direktivo 2013/36/EU Evropskega parlamenta in Sveta (Besedilo velja za EGP) (UL L 254 28.8.2014, str. 2)

spremenjena z:









▼B

IZVEDBENA UREDBA KOMISIJE (EU) št. 926/2014

z dne 27. avgusta 2014

o določitvi izvedbenih tehničnih standardov v zvezi s standardnimi obrazci, predlogami in postopki za uradna obvestila o uveljavljanju svobode ustanavljanja in svobode opravljanja storitev v skladu z Direktivo 2013/36/EU Evropskega parlamenta in Sveta

(Besedilo velja za EGP)







POGLAVJE I

SPLOŠNE DOLOČBE

Člen 1

Predmet urejanja

Ta uredba določa standardne obrazce, predloge in postopke za uradna obvestila, povezana z uveljavljanjem svobode ustanavljanja in svobode opravljanja storitev, v skladu s členom 35(6), členom 36(6) in členom 39(5) Direktive 2013/36/EU.

Člen 2

Opredelitev pojmov

V tej uredbi se uporabljajo naslednje opredelitve pojmov:

1. „uradno obvestilo o ustanovitvi podružnice“ pomeni uradno obvestilo, ki ga kreditna institucija, ki želi ustanoviti podružnico na ozemlju druge države članice, predloži pristojnim organom matične države članice v skladu s členom 35(1) Direktive 2013/36/EU;

2. „uradno obvestilo o spremembi podatkov o podružnici“ pomeni uradno obvestilo o spremembi podatkov iz člena 35(2)(b), (c) ali (d) navedene direktive, ki ga kreditna institucija predloži pristojnim organom matične države članice in države članice gostiteljice v skladu s členom 36(3) Direktive 2013/36/EU;

3. „uradno obvestilo o začetku opravljanja storitev“ pomeni uradno obvestilo, ki ga kreditna institucija, ki želi prvič opravljati svoje dejavnosti na ozemlju druge države članice in tako uveljavljati svobodo opravljanja storitev, predloži pristojnim organom matične države članice v skladu s členom 39(1) Direktive 2013/36/EU;

4. „uradna obvestila“ pomeni uradno obvestilo o ustanovitvi podružnice, uradno obvestilo o spremembi podatkov o podružnici ali uradno obvestilo o začetku opravljanja storitev.

Člen 3

Splošne zahteve za uradna obvestila

1. Uradna obvestila, predložena v skladu s to uredbo, morajo izpolnjevati naslednje zahteve: (a) pripravijo se v pisni obliki v jeziku, ki je sprejemljiv za pristojne organe matične države članice, in v jeziku, ki je sprejemljiv za pristojne organe države članice gostiteljice, ali v katerem koli jeziku Unije, ki je sprejemljiv za pristojne organe matične države članice in države članice gostiteljice; (b) pošljejo se po pošti ali z elektronskimi sredstvi, če so ta sprejemljiva za ustrezne pristojne organe.

2. Pristojni organi zagotovijo, da so javno dostopne naslednje informacije: (a) informacije o sprejemljivih jezikih v skladu z odstavkom 1(a); (b) naslov, na katerega je treba poslati uradna obvestila, če se predložijo po pošti; (c) informacije o elektronskih sredstvih, prek katerih se lahko predložijo uradna obvestila, in ustrezni kontaktni podatki.







POGLAVJE II

POSTOPKI V ZVEZI Z URADNIM OBVESTILOM O USTANOVITVI PODRUŽNICE

Člen 4

Predložitev uradnega obvestila o ustanovitvi podružnice

Kreditne institucije za predložitev uradnega obvestila o ustanovitvi podružnice pristojnim organom matične države članice uporabijo obrazec iz Priloge I.

Člen 5

Ocena popolnosti in točnosti uradnega obvestila o ustanovitvi podružnice

1. Ob prejemu uradnega obvestila o ustanovitvi podružnice pristojni organi matične države članice ocenijo popolnost in točnost predloženih informacij.

2. Pristojni organi matične države članice štejejo, da trimesečno obdobje iz člena 35(3) Direktive 2013/36/EU začne teči na dan prejema uradnega obvestila o ustanovitvi podružnice, ki vsebuje informacije, ki so ocenjene kot točne in popolne.

3. Če so informacije, navedene v uradnem obvestilu o ustanovitvi podružnice, ocenjene kot nepopolne ali netočne, pristojni organi matične države članice o tem brez odlašanja obvestijo kreditno institucijo ter navedejo, v katerih vidikih so informacije ocenjene kot nepopolne ali netočne.

Člen 6

Obveščanje o uradnem obvestilu o ustanovitvi podružnice

▼M1

1. Pristojni organi matične države članice obvestijo pristojne organe države članice gostiteljice o uradnem obvestilu o ustanovitvi podružnice z obrazcem iz Priloge II, ki mu priložijo kopijo uradnega obvestila o ustanovitvi podružnice, in navedejo zadnje razpoložljive informacije o kapitalu na obrazcu iz Priloge III. Take zadnje razpoložljive informacije o kapitalu kreditne institucije, ki predloži uradno obvestilo o ustanovitvi podružnice, se sporočijo tako na posamični kot na konsolidirani ravni, kadar je to ustrezno in kadar so te na voljo pristojnemu organu matične države članice.

▼B

2. Pristojni organi države članice gostiteljice brez odlašanja potrdijo pristojnim organom matične države članice prejem uradnega obvestila o ustanovitvi podružnice, pri čemer navedejo datum prejema uradnega obvestila o ustanovitvi podružnice.

3. Ko pristojni organi države članice gostiteljice potrdijo prejem uradnega obvestila o ustanovitvi podružnice, pristojni organi matične države članice brez odlašanja obvestijo kreditno institucijo o naslednjem: (a) obvestitvi pristojnih organov države članice gostiteljice o uradnem obvestilu o ustanovitvi podružnice; (b) datumu, na katerega so pristojni organi države članice gostiteljice prejeli uradno obvestilo o ustanovitvi podružnice.

Člen 7

Obveščanje o pogojih v interesu splošnih koristi

1. Pristojni organi države članice gostiteljice pisno obvestijo kreditno institucijo o vseh pogojih iz člena 36(1) Direktive 2013/36/EU, v skladu s katerimi se bodo v interesu splošnih koristi morda morale opravljati dejavnosti na ozemlju države članice gostiteljice.

2. Če pogoji iz odstavka 1 določajo omejitve v zvezi z dejavnostmi podružnice, pristojni organi države članice gostiteljice tudi o teh pogojih pisno obvestijo pristojne organe matične države članice.







POGLAVJE III

POSTOPKI V ZVEZI Z URADNIM OBVESTILOM O SPREMEMBI PODATKOV O PODRUŽNICI

Člen 8

Predložitev uradnega obvestila o spremembi podatkov o podružnici

1. Kreditne institucije za predložitev uradnega obvestila o spremembi podatkov o podružnici pristojnim organom matične države članice in države članice gostiteljice uporabijo obrazec iz Priloge I, razen če se sprememba nanaša na načrtovano prenehanje poslovanja podružnice.

▼M1

2. Kreditne institucije za uradno obvestilo o spremembi, ki se nanaša na načrtovano prenehanje poslovanja podružnice, uporabijo obrazec iz Priloge IV. Kadar podružnica kreditne institucije sprejema ali je sprejemala vloge in druga vračljiva sredstva, zadevna kreditna institucija predloži izjavo, v kateri našteje ukrepe, ki jih je izvedla ali jih izvaja za zagotovitev, da kreditna institucija po prenehanju poslovanja podružnice v tej podružnici ne bo več hranila vlog ali drugih vračljivih sredstev javnosti.

▼B

Člen 9

Ocena popolnosti in točnosti uradnega obvestila

1. Ob prejemu uradnega obvestila o spremembi podatkov o podružnici pristojni organi matične države članice ocenijo popolnost in točnost predloženih informacij.

2. Pristojni organi matične države članice in države članice gostiteljice štejejo, da enomesečno obdobje iz člena 36(3) Direktive 2013/36/EU začne teči na dan prejema uradnega obvestila o spremembi podatkov o podružnici, ki vsebuje informacije, ki so ocenjene kot popolne in točne. Pristojni organi matične države članice in države članice gostiteljice medsebojno sodelujejo, da lahko sprejmejo odločitve iz člena 36(3) Direktive 2013/36/EU v roku, določenem v navedem členu.

3. Če so informacije, navedene v uradnem obvestilu o spremembi podatkov o podružnici, ocenjene kot nepopolne ali netočne, pristojni organi matične države članice o tem brez odlašanja obvestijo kreditno institucijo ter pojasnijo, v katerih vidikih so informacije ocenjene kot nepopolne ali netočne.

Člen 10

Obveščanje o odločitvah, sprejetih po prejemu uradnega obvestila

1. Pristojni organi matične države članice pisno obvestijo kreditno institucijo in pristojne organe države članice gostiteljice o svoji odločitvi iz člena 36(3) Direktive 2013/36/EU.

2. Pristojni organi države članice gostiteljice pisno obvestijo kreditno institucijo o svoji odločitvi iz člena 36(3) Direktive 2013/36/EU.

3. Če odločitev iz odstavka 2 vsebuje pogoje, ki določajo omejitve v zvezi z dejavnostmi podružnice, pristojni organi države članice gostiteljice tudi o teh pogojih pisno obvestijo pristojne organe matične države članice.







POGLAVJE IV

POSTOPKI V ZVEZI Z URADNIM OBVESTILOM O ZAČETKU OPRAVLJANJA STORITEV

Člen 11

Predložitev uradnega obvestila o začetku opravljanja storitev

Kreditne institucije za predložitev uradnega obvestila o začetku opravljanja storitev pristojnim organom matične države članice uporabijo obrazec iz Priloge V.

Člen 12

Ocena popolnosti in točnosti uradnega obvestila o začetku opravljanja storitev

1. Ob prejemu uradnega obvestila o začetku opravljanja storitev pristojni organi matične države članice ocenijo popolnost in točnost predloženih informacij.

2. Pristojni organi matične države članice štejejo, da enomesečno obdobje iz člena 39(2) Direktive 2013/36/EU začne teči na dan prejema uradnega obvestila o začetku opravljanja storitev, ki vsebuje informacije, ki so ocenjene kot popolne in točne.

3. Če so informacije, navedene v uradnem obvestilu o začetku opravljanja storitev, ocenjene kot nepopolne ali netočne, pristojni organi matične države članice o tem brez odlašanja obvestijo kreditno institucijo ter navedejo, v katerih vidikih so informacije ocenjene kot nepopolne ali netočne.

Člen 13

Obveščanje o uradnem obvestilu o začetku opravljanja storitev

Pristojni organi matične države članice za predložitev uradnega obvestila o začetku opravljanja storitev pristojnim organom države članice gostiteljice uporabijo obrazec iz Priloge VI.







POGLAVJE V

KONČNE DOLOČBE

Člen 14

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA I

Obrazec za predložitev uradnega obvestila o ustanovitvi podružnice ali spremembi podatkov o podružnici

Če kreditne institucije pristojne organe matičnih držav članic in držav članic gostiteljic uradno obvestijo o spremembi podatkov o podružnici, izpolnijo le tiste dele obrazca, kjer so navedene informacije, ki so se spremenile.

1. Kontaktni podatki







Vrsta uradnega obvestila: □ Prvotno uradno obvestilo o ustanovitvi podružnice □ Obvestilo o uradnem obvestilu o spremembi podatkov o podružnici Država članica gostiteljica, v kateri bo ustanovljena podružnica: [izpolni kreditna institucija] Naziv in nacionalno referenčno oznako kreditne institucije, kot sta navedena v registru kreditnih institucij, ki ga vodi Evropski bančni organ (EBA): [izpolni kreditna institucija] Identifikator pravnih subjektov (LEI) kreditne institucije: [izpolni kreditna institucija] Naslov kreditne institucije v državi članici gostiteljici, od katere je mogoče pridobiti dokumente: [izpolni kreditna institucija] Predvidena glavna poslovna enota podružnice v državi članici gostiteljici: [izpolni kreditna institucija] Predvideni datum začetka poslovanja podružnice: [izpolni kreditna institucija] Ime kontaktne osebe v podružnici: [izpolni kreditna institucija] Telefonska številka: [izpolni kreditna institucija] E-naslov: [izpolni kreditna institucija]

2. Poslovni načrt

2.1. Predvidene vrste dejavnosti

2.1.1. Opis glavnih ciljev in poslovne strategije podružnice ter pojasnilo, kako bo podružnica prispevala k strategiji institucije ter, kadar je primerno, njene skupine

[izpolni kreditna institucija]

2.1.2. Opis ciljnih strank in nasprotnih strank

[izpolni kreditna institucija]

2.1.3. Seznam dejavnosti iz Priloge I k Direktivi 2013/36/EU, ki jih namerava kreditna institucija opravljati v državi članici gostiteljici, z navedbo dejavnosti, ki bodo predstavljale glavno poslovno dejavnost v državi članici gostiteljici, vključno s predvidenim začetkom opravljanja vsake dejavnosti (čim bolj natančno).







Št. Dejavnost Dejavnosti, ki jih namerava kreditna institucija začeti opravljati (vnesite „Z“) ali prenehati opravljati (vnesite „P“) Dejavnosti, ki bodo predstavljale glavno poslovno dejavnost Predvideni datum začetka ali prenehanja opravljanja vsake dejavnosti 1. Sprejemanje vlog in drugih vračljivih sredstev 2. Kreditiranje, ki med drugim vključuje: potrošniške kredite, kreditne pogodbe v zvezi z nepremičninami, odkup terjatev z regresom ali brez njega, financiranje komercialnih poslov (vključno s forfetiranjem) 3. Finančni zakup 4. Plačilne storitve, kot so opredeljene v členu 4, točka 3, Direktive (EU) 2015/2366 Evropskega parlamenta in Sveta (1) 4a. Storitve, ki omogočajo gotovinske pologe na plačilni račun, ter vse dejavnosti, ki so potrebne za upravljanje plačilnega računa 4b. Storitve, ki omogočajo dvig gotovine s plačilnega računa, in vse dejavnosti, ki so potrebne za upravljanje plačilnega računa 4c. Izvrševanje plačilnih transakcij, vključno s prenosom sredstev na plačilnem računu pri ponudniku plačilnih storitev uporabnika ali pri drugem ponudniku plačilnih storitev: — izvrševanje direktnih obremenitev, vključno z enkratnimi direktnimi obremenitvami — izvrševanje plačilnih transakcij s plačilno kartico ali podobno napravo — izvrševanje kreditnih prenosov, vključno s trajnimi nalogi 4d. () Izvrševanje plačilnih transakcij, pri katerih so sredstva krita s kreditno linijo za uporabnika plačilnih storitev: — izvrševanje direktnih obremenitev, vključno z enkratnimi direktnimi obremenitvami — izvrševanje plačilnih transakcij s plačilno kartico ali podobno napravo — izvrševanje kreditnih prenosov, vključno s trajnimi nalogi 4e. () — Izdajanje plačilnih instrumentov — Pridobivanje plačilnih transakcij 4f. Denarna nakazila 4g. Storitve odreditve plačil 4h. Storitve zagotavljanja informacij o računih 5. Izdajanje in upravljanje drugih plačilnih sredstev (npr. potovalni čeki in bančne menice), če takšna dejavnost ni zajeta v točki 4. 6. Izdajanje garancij in drugih jamstev ter prevzemanje obveznosti 7. Trgovanje za svoj račun ali za račun strank z: 7a. — instrumenti denarnega trga (npr. čeki, blagajniški zapisi, potrdila o vlogah); 7b. — tujo valuto 7c. — finančnimi standardiziranimi terminskimi pogodbami in opcijami 7d. — valutnimi in obrestnimi instrumenti 7e. — prenosljivimi vrednostnimi papirji 8. Sodelovanje pri izdaji vrednostnih papirjev in opravljanje s tem povezanih storitev 9. Svetovanje podjetjem na področju strukture kapitala, poslovne strategije in sorodnih zadev ter svetovanje in storitve, povezane z združitvami in nakupi družb 10. Denarnoposredniški posli 11. Upravljanje s portfeljem naložb in svetovanje 12. Hramba in upravljanje z vrednostnimi papirji 13. Kreditne bonitetne storitve 14. Oddajanje sefov 15. Izdajanje elektronskega denarja ( 1 ) Direktiva (EU) 2015/2366 Evropskega parlamenta in Sveta z dne 25. novembra 2015 o plačilnih storitvah na notranjem trgu (UL L 337, 23.12.2015, str. 35). ( 2 ) Ali dejavnost iz točke 4d vključuje odobravanje kreditov v skladu s členom 18(4) Direktive (EU) 2015/2366?

□da□ne ( 3 ) Ali dejavnost iz točke 4e vključuje odobravanje kreditov v skladu s členom 18(4) Direktive (EU) 2015/2366?

□da□ne

2.1.4. Seznam storitev in dejavnosti, ki jih namerava kreditna institucija opravljati v državi članici gostiteljici in ki so določene v oddelkih A in B Priloge I k Direktivi 2014/65/EU Evropskega parlamenta in Sveta ( 1 ), kadar se nanašajo na finančne instrumente, določene v oddelku C Priloge I k navedeni direktivi







Finančni instrumenti Investicijske storitve in dejavnosti Pomožne storitve A1 A2 A3 A4 A5 A6 A7 A8 A9 B1 B2 B3 B4 B5 B6 B7 C1 C2 C3 C4 C5 C6 C7 C8 C9 C10 C11

Opomba 1:

Naslovi vrstic in stolpcev pomenijo sklice na ustrezen oddelek in točko v Prilogi I k Direktivi 2014/65/EU (npr. A1 pomeni točko 1 oddelka A iz Priloge I).

2.2. Organizacijska struktura podružnice

2.2.1. Opis organizacijske strukture podružnice, vključno s funkcijskim in pravnim sistemom poročanja ter položajem in vlogo podružnice znotraj korporativne strukture institucije ter, kadar je primerno, njene skupine

[izpolni kreditna institucija]

Opisu se lahko priložijo relevantni dokumenti, npr. organizacijska shema

2.2.2. Opis ureditve upravljanja in mehanizmov notranjih kontrol podružnice, ki vključuje naslednje informacije:

2.2.2.1. postopke podružnice za upravljanje tveganj in podatke o upravljanju likvidnostnega tveganja institucije, ter, kadar je primerno, njene skupine

[izpolni kreditna institucija]

2.2.2.2. morebitne omejitve, ki veljajo za dejavnosti podružnice, zlasti glede dejavnosti kreditiranja

[izpolni kreditna institucija]

2.2.2.3. podatke o ureditvi podružnice na področju notranje revizije, vključno s podatki o odgovorni osebi za to ureditev in, kadar je primerno, podatki o zunanjem revizorju

[izpolni kreditna institucija]

2.2.2.4. ureditev podružnice za preprečevanje pranja denarja, vključno s podatki o osebi, pristojni za zagotavljanje skladnosti s to ureditvijo

[izpolni kreditna institucija]

2.2.2.5. ureditev nadzora nad zunanjim izvajanjem in drugimi dogovori s tretjimi osebami glede dejavnosti, ki se izvajajo v podružnici in so zajete v dovoljenju institucije

[izpolni kreditna institucija]

2.2.3. Kadar namerava podružnica opravljati eno ali več investicijskih storitev in dejavnosti, opredeljenih v členu 4(1), točka 2, Direktive 2014/65/EU, opis naslednjih ureditev:

2.2.3.1. ureditev za varovanje denarja in sredstev strank

[izpolni kreditna institucija]

2.2.3.2. ureditev za izpolnjevanje obveznosti, določenih v členih 24, 25, 27 in 28 Direktive 2014/65/EU, ter ukrepe, ki so jih v ta namen sprejeli zadevni pristojni organi države članice gostiteljice

[izpolni kreditna institucija]

2.2.3.3. notranji kodeks ravnanja, vključno z nadzorom nad vodenjem osebnih računov

[izpolni kreditna institucija]

2.2.3.4. podatke o osebi, odgovorni za obravnavo pritožb v zvezi z investicijskimi storitvami in dejavnostmi podružnice

[izpolni kreditna institucija]

2.2.3.5. podatke o osebi, pristojni za zagotavljanje skladnosti z ureditvijo podružnice v zvezi z investicijskimi storitvami in dejavnostmi

[izpolni kreditna institucija]

2.2.4. podatke o strokovnih izkušnjah oseb, odgovornih za vodenje podružnice

[izpolni kreditna institucija]

2.3. Druge informacije

2.3.1. Finančni načrt, ki vsebuje napovedi glede bilance stanja ter izkaza poslovnega izida za triletno obdobje ter osnovne predpostavke

[izpolni kreditna institucija]

Te informacije se lahko predložijo v obliki priloge k uradnemu obvestilu

2.3.2. Ime in kontaktni podatki sistemov Unije na področju jamstev za vloge in zaščite vlagateljev v državi članici, katerih članica je institucija ter ki zajemajo dejavnosti in storitve podružnice, skupaj z največjim možnim kritjem sistema zaščite vlagateljev

[izpolni kreditna institucija]

2.3.3. Podatki o informacijskih sistemih podružnice

[izpolni kreditna institucija]









PRILOGA II

Obrazec za predložitev uradnega obvestila o ustanovitvi podružnice







Pristojni organi matične države članice: Ime ustreznega oddelka: Splošni elektronski naslov ustreznega oddelka (če obstaja): Ime kontaktne osebe: Telefonska številka: E-naslov: Naslov pristojnih organov države članice gostiteljice: [Datum] Sklic: Obveščanje o uradnem obvestilu o ustanovitvi podružnice [Obvestilo vključuje naslednje informacije: — naziv in nacionalna referenčna oznaka kreditne institucije, kot sta navedena v registru kreditnih institucij, ki ga vodi EBA; — identifikator pravnih subjektov (LEI) kreditne institucije; — organe, pristojne za izdajo dovoljenja instituciji in nadzor nad njo, — izjavo kreditne institucije, da namerava opravljati dejavnosti na ozemlju države članice gostiteljice, vključno z datumom prejema uradnega obvestila o ustanovitvi podružnice, ki vsebuje informacije, ki so ocenjene kot popolne in točne, — imena in kontaktne podatke oseb, odgovornih za upravljanje podružnice, — ime in kontaktne podatke sistemov Unije na področju jamstev za vloge in zaščite vlagateljev v Uniji, katerih članica je institucija ter ki zajemajo dejavnosti in storitve podružnice.] [Kontaktni podatki]









PRILOGA III

Obrazec za poročanje o višini in sestavi kapitala ter kapitalskih zahtevah

1. Višina in sestava kapitala na posamični ravni in na konsolidirani ravni (kjer je ustrezno in na voljo)







Naziv kreditne institucije: ________________________________________________________________ Referenčni datum (posamična raven): _________________________________________________________ Referenčni datum (konsolidirana raven – kjer je ustrezno in na voljo): ____________________________ Postavka Vsi sklici se nanašajo na določbe Uredbe (EU) št. 575/2013 Evropskega parlamenta in Sveta (1) Individualna raven Znesek (v mio. EUR) Konsolidirana raven (kjer je ustrezno in na voljo) Znesek (v mio. EUR) Kapital Člen 4(1), točka 118, in člen 72 [podatki, kot so poročani v vrstici 010 predloge 1 Priloge I k Izvedbeni uredbi Komisije (EU) št. 680/2014 (2)] [podatki, kot so poročani v vrstici 010 predloge 1 Priloge I k Izvedbeni uredbi (EU) št. 680/2014] Temeljni kapital Člen 25 [podatki, kot so poročani v vrstici 015 predloge 1 Priloge I k Izvedbeni uredbi (EU) št. 680/2014] [podatki, kot so poročani v vrstici 015 predloge 1 Priloge I k Izvedbeni uredbi (EU) št. 680/2014] Navadni lastniški temeljni kapital Člen 50 [podatki, kot so poročani v vrstici 020 predloge 1 Priloge I k Izvedbeni uredbi (EU) št. 680/2014] [podatki, kot so poročani v vrstici 020 predloge 1 Priloge I k Izvedbeni uredbi (EU) št. 680/2014] Dodatni temeljni kapital Člen 61 [podatki, kot so poročani v vrstici 530 predloge 1 Priloge I k Izvedbeni uredbi (EU) št. 680/2014] [podatki, kot so poročani v vrstici 530 predloge 1 Priloge I k Izvedbeni uredbi (EU) št. 680/2014] Dodatni kapital Člen 71 [podatki, kot so poročani v vrstici 750 predloge 1 Priloge I k Izvedbeni uredbi (EU) št. 680/2014] [podatki, kot so poročani v vrstici 750 predloge 1 Priloge I k Izvedbeni uredbi (EU) št. 680/2014] ( 1 ) Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1). ( 2 ) Izvedbena uredba Komisije (EU) št. 680/2014 z dne 16. aprila 2014 o določitvi izvedbenih tehničnih standardov v zvezi z nadzorniškim poročanjem institucij v skladu z Uredbo (EU) št. 575/2013 Evropskega parlamenta in Sveta (UL L 191, 28.6.2014, str. 1).

2. Kapitalske zahteve







Naziv kreditne institucije: ________________________________________________________________ Referenčni datum (posamična raven): _________________________________________________________ Referenčni datum (konsolidirana raven – kjer je ustrezno in na voljo): ____________________________ Postavka Vsi sklici se nanašajo na določbe Uredbe(EU) št. 575/2013 Individualna raven Znesek (v mio. EUR) Konsolidirana raven (kjer je ustrezno in na voljo) Znesek (v mio. EUR) Znesek skupne izpostavljenosti tveganjem Člen 92(3) ter členi 95, 96 in 98 [podatki, kot so poročani v vrstici 010 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 010 predloge 2 Priloge I k Izvedbeni uredbi (EU) št. 680/2014] Zneski tveganju prilagojenih izpostavljenosti za kreditno tveganje, kreditno tveganje nasprotne stranke in tveganje zmanjšanja vrednosti ter proste izročitve Člen 92(3), točki (a) in (f) [podatki, kot so poročani v vrstici 040 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 040 predloge 2 Priloge I k Izvedbeni uredbi (EU) št. 680/2014] Znesek skupne izpostavljenosti tveganjem poravnave/izročitve Člen 92(3), točka (c)(ii), ter člen 92(4), točka (b) [podatki, kot so poročani v vrstici 490 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 490 predloge 2 Priloge I k Izvedbeni uredbi (EU) št. 680/2014] Znesek skupne izpostavljenosti tveganjem za pozicijsko in valutno tveganje ter tveganje spremembe cen blaga Člen 92(3), točke (b)(i), (c)(i) in (c)(iii), ter člen 92(4), točka (b) [podatki, kot so poročani v vrstici 520 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 520 predloge 2 Priloge I k Izvedbeni uredbi (EU) št. 680/2014] Znesek skupne izpostavljenosti tveganjem za operativno tveganje (OpR) Člen 92(3), točka (e), in člen 92(4), točka (b) [podatki, kot so poročani v vrstici 590 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 590 predloge 2 Priloge I k Izvedbeni uredbi (EU) št. 680/2014] Dodatni znesek izpostavljenosti tveganju zaradi stalnih splošnih stroškov Člen 95(2), člen 96(2), člen 97 in člen 98(1), točka (a) [podatki, kot so poročani v vrstici 630 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 630 predloge 2 Priloge I k Izvedbeni uredbi (EU) št. 680/2014] Znesek skupne izpostavljenosti tveganjem za prilagoditev kreditnega vrednotenja Člen 92(3), točka (d) [podatki, kot so poročani v vrstici 640 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 640 predloge 2 Priloge I k Izvedbeni uredbi (EU) št. 680/2014] Znesek skupne izpostavljenosti tveganjem v zvezi z velikimi izpostavljenostmi v trgovalni knjigi Členi 92(3), točka (b)(ii), in členi 395 do 401 [podatki, kot so poročani v vrstici 680 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 680 predloge 2 Priloge I k Izvedbeni uredbi (EU) št. 680/2014] Zneski drugih izpostavljenosti tveganjem Členi 3, 458, 459 in 500 ter zneski izpostavljenosti tveganjem, ki jih ni mogoče razvrstiti v nobeno od drugih postavk v tej tabeli [podatki, kot so poročani v vrstici 690 predloge 2 Priloge I k Izvedbeni uredbi (EU) št. 680/2014] [podatki, kot so poročani v vrstici 690 predloge 2 Priloge I k Izvedbeni uredbi (EU) št. 680/2014]









PRILOGA IV

Obrazec za uradno obvestilo o spremembi, ki se nanaša na načrtovano prenehanje poslovanja podružnice







Ime kontaktne osebe v kreditni instituciji ali podružnici: Telefonska številka: E-naslov: Naslov pristojnih organov matične države članice: Naslov pristojnih organov države članice gostiteljice: [Datum] [Sklic:] Predložitev uradnega obvestila o spremembi, ki se nanaša na načrtovano prenehanje poslovanja podružnice [Uradno obvestilo vključuje naslednje informacije: — naziv in nacionalna referenčna oznaka kreditne institucije, kot sta navedena v registru kreditnih institucij, ki ga vodi EBA; — identifikator pravnih subjektov (LEI) kreditne institucije; — naziv podružnice na ozemlju države članice gostiteljice, — organe, pristojne za izdajo dovoljenja instituciji in nadzor nad njo, — izjavo kreditne institucije, da namerava podružnica prenehati poslovati na ozemlju države članice gostiteljice, ter datum, na katerega bo podružnica dejansko prenehala poslovati, — ime in kontaktne podatke oseb, ki bodo odgovorne za postopek prenehanja poslovanja podružnice, — ocenjeni časovni okvir načrtovanega prenehanja poslovanja, — informacije o prekinitvi poslovnih odnosov s strankami podružnice.] — kadar podružnica opravlja dejavnost št. 1 (sprejemanje vlog in drugih vračljivih sredstev) iz oddelka 2.1.3 Priloge I, izjavo kreditne institucije, v kateri navede ukrepe, ki jih je izvedla ali jih izvaja za zagotovitev, da podružnica po prenehanju poslovanja ne bo več hranila vlog ali drugih vračljivih sredstev javnosti. [Kontaktni podatki]









PRILOGA V

Obrazec za predložitev uradnega obvestila o začetku opravljanja storitev

1. Kontaktni podatki







Vrsta uradnega obvestila: Uradno obvestilo o začetku opravljanja storitev Država članica gostiteljica, v kateri namerava kreditna institucija opravljati svoje dejavnosti: Naziv in nacionalna referenčna oznaka kreditne institucije, kot sta navedena v registru kreditnih institucij, ki ga vodi EBA: Identifikator pravnih subjektov (LEI) kreditne institucije: Naslov sedeža kreditne institucije: Ime kontaktne osebe v kreditni instituciji: Telefonska številka: E-naslov:

2. Seznam dejavnosti iz Priloge I k Direktivi 2013/36/EU, ki jih bo kreditna institucija opravljala v državi članici gostiteljici, z navedbo dejavnosti, ki bodo predstavljale glavno poslovno dejavnost kreditne institucije v državi članici gostiteljici, vključno s predvidenim začetkom opravljanja vsake dejavnosti (čim bolj natančno)







Št. Dejavnost Dejavnosti, ki jih namerava opravljati kreditna institucija (vnesite „X“) Dejavnosti, ki bodo predstavljale glavno poslovno dejavnost Predvideni datum začetka opravljanja vsake dejavnosti 1. Sprejemanje vlog in drugih vračljivih sredstev 2. Kreditiranje, ki med drugim vključuje: potrošniške kredite, kreditne pogodbe v zvezi z nepremičninami, odkup terjatev z regresom ali brez njega, financiranje komercialnih poslov (vključno s forfetiranjem) 3. Finančni zakup 4. Plačilne storitve, kot so opredeljene v členu 4, točka 3, Direktive (EU) 2015/2366 Evropskega parlamenta in Sveta (1) 4a Storitve, ki omogočajo gotovinske pologe na plačilni račun, ter vse dejavnosti, ki so potrebne za upravljanje plačilnega računa 4b Storitve, ki omogočajo dvig gotovine s plačilnega računa, in vse dejavnosti, ki so potrebne za upravljanje plačilnega računa 4c Izvrševanje plačilnih transakcij, vključno s prenosom sredstev na plačilnem računu pri ponudniku plačilnih storitev uporabnika ali pri drugem ponudniku plačilnih storitev: — izvrševanje direktnih obremenitev, vključno z enkratnimi direktnimi obremenitvami — izvrševanje plačilnih transakcij s plačilno kartico ali podobno napravo — izvrševanje kreditnih prenosov, vključno s trajnimi nalogi 4d () Izvrševanje plačilnih transakcij, pri katerih so sredstva krita s kreditno linijo za uporabnika plačilnih storitev: — izvrševanje direktnih obremenitev, vključno z enkratnimi direktnimi obremenitvami — izvrševanje plačilnih transakcij s plačilno kartico ali podobno napravo — izvrševanje kreditnih prenosov, vključno s trajnimi nalogi 4e () — Izdajanje plačilnih instrumentov — Pridobivanje plačilnih transakcij 4f Denarna nakazila 4g Storitve odreditve plačil 4h Storitve zagotavljanja informacij o računih 5. Izdajanje in upravljanje drugih plačilnih sredstev (npr. potovalni čeki in bančne menice), če takšna dejavnost ni zajeta v točki 4 6. Izdajanje garancij in drugih jamstev ter prevzemanje obveznosti 7. Trgovanje za svoj račun ali za račun strank z: 7a — instrumenti denarnega trga (npr. čeki, blagajniški zapisi, potrdila o vlogah); 7b — tujo valuto 7c — finančnimi standardiziranimi terminskimi pogodbami in opcijami 7d — valutnimi in obrestnimi instrumenti 7e — prenosljivimi vrednostnimi papirji 8. Sodelovanje pri izdaji vrednostnih papirjev in opravljanje s tem povezanih storitev 9. Svetovanje podjetjem na področju strukture kapitala, poslovne strategije in sorodnih zadev ter svetovanje in storitve, povezane z združitvami in nakupi družb 10. Denarnoposredniški posli 11. Upravljanje s portfeljem naložb in svetovanje 12. Hramba in upravljanje z vrednostnimi papirji 13. Kreditne bonitetne storitve 14. Oddajanje sefov 15. Izdajanje elektronskega denarja ( 1 ) Direktiva (EU) 2015/2366 Evropskega parlamenta in Sveta z dne 25. novembra 2015 o plačilnih storitvah na notranjem trgu (UL L 337, 23.12.2015, str. 35). ( 2 ) Ali dejavnost iz točke 4d vključuje odobravanje kreditov v skladu s členom 18(4) Direktive (EU) 2015/2366?

□da□ne ( 3 ) Ali dejavnost iz točke 4e vključuje odobravanje kreditov v skladu s členom 18(4) Direktive (EU) 2015/2366?

□da□ne

3. Seznam storitev in dejavnosti, ki jih namerava kreditna institucija opravljati v državi članici gostiteljici in ki so določene v oddelkih A in B Priloge I k Direktivi 2014/65/EU, kadar se nanašajo na finančne instrumente, določene v oddelku C navedene priloge







Finančni instrumenti Investicijske storitve in dejavnosti Pomožne storitve A1 A2 A3 A4 A5 A6 A7 A8 A9 B1 B2 B3 B4 B5 B6 B7 C1 C2 C3 C4 C5 C6 C7 C8 C9 C10 C11

Opomba 1:

Naslovi vrstic in stolpcev pomenijo sklice na ustrezen oddelek in točko v Prilogi I k Direktivi 2014/65/EU (npr. A1 pomeni točko 1 oddelka A iz Priloge I).









PRILOGA VI

Obrazec za predložitev uradnega obvestila o začetku opravljanja storitev







Pristojni organi matične države članice: Ime ustreznega oddelka: Splošni elektronski naslov ustreznega oddelka (če obstaja): Ime kontaktne osebe: Telefonska številka: E-naslov: Naslov pristojnih organov države članice gostiteljice: [Datum] Sklic: Obveščanje o uradnem obvestilu o začetku opravljanja storitev [Obvestilo vključuje naslednje informacije: — naziv in nacionalna referenčna oznaka kreditne institucije, kot sta navedena v registru kreditnih institucij, ki ga vodi EBA; — identifikator pravnih subjektov (LEI) kreditne institucije; — organe, pristojne za izdajo dovoljenja instituciji in nadzor nad njo, — izjavo kreditne institucije, da namerava uveljavljati svobodo opravljanja storitev z opravljanjem dejavnosti na ozemlju države članice gostiteljice.] [Kontaktni podatki]